**ОБАВЕШТЕЊЕ У ВЕЗИ ПРЕВОЗА УЧЕНИКА ПУТНИКА СРЕДЊИХ ШКОЛА**

Поштовани,

Обзиром на специфичност ситуације у вези поласка ђака средњих школа и различите праксе у смислу организације наставе по школама закључили смо договор са изабраним превозником АД „Севертранс“ Сомбор о реализацији услуге превоза средњошколаца ,при чему сте у обавези да Обавестите ђаке путнике о начину остваривања права на превоз.

Сви поласци и релације АД „Севертранса“ Сомбор ће остати не промењене уз могућност кориговања полазака, у складу са Вашим потребама  које ћете писмено доставити у виду предлога  уОдељење за образовање.

Обавештење за ђаке је следеће: од 1. до 5. септембра ђаци путују без потврда , док ћете Ви у истом периоду обезбедити потврде деци како би од 7. до 18. септембра могли да путују са потврдама без месечне карте. Од 21. септембра сви ђаци путници морају имати извађену месечну карту.

Надаље до 10. септембра нам пошаљите спискове за бесплатне месечне карте, као и предходних година, а односе се на остваривање права ученика који су деца породица корисника новчане социјалне помоћи (копија решења о новчаној социјалној помоћи у прилогу списка).

Списак свих ученика путника у обавези сте да нам доставите до 21.09.2020. године у табелама које ћемо Вам накнадно доставити, а које не можете мењати и прилагођавати сопственим потребама.

Још једном подсећамо да у табеле уносите само ђаке путнике који имају пребивалиште на  територији града Сомбора.

**Одељење за образовање**